«Երկիր» թերթի խմբագրականը գնահատում է Քաջարանի գյուղապետի քաղաքացիական կեցվածքը. - «Իշխող կուսակցությունից` ՀՀԿ-ից դուրս գալու եւ հանուն հարազատ գյուղի առջեւ ծառացած հիմնահարցի լուծման համայնքի ղեկավարի պաշտոնը թողնելու` Քաջարանի գյուղապետի քայլը հայաստանյան իրողությունների համատեքստում զարմանալի է, խորթ ու անհասկանալի: Համատարած չինովնիկականության (բառի վատագույն իմաստով), հարմարվողականության ու անդեմության պայմաններում սա կառավարման ոլորտում ինքնուրույնության, քաղաքացիական կեցվածքի եզակի դրսեւորում է, ընդհանուր հոսանքին, երեսպաշտությանը դեմ գնալու, ցավոք, կորսվող որակի հազվադեպ արտահայտություն: Քաջարանի գյուղապետի քայլը հիշեցնում է, որ հայրենասիրությունն սկսվում է ոչ թե լոզունգներից, այլ սեփական բարեկեցությունը անհրաժեշտության դեպքում հանրության շահերին զոհելու, արմատներին, հող ու ջրին չդավաճանելու կարողությունից»: